text: новобогат мұнай кен орны атырау облысы исатай ауданында, атырау қаласынан батысқа қарай 60 км жерде. құрылым 1976-1978 жылы жүргізілген сейсмикалық барлау арқылы анықталып, 1982 жылы кен орны ашылды. тектоникалық қатынаста кен орны тұзды карниздің астында дамыған жартылай дөңеске ұқсас. карниз асты пермь-триас қабаты жатыс тереңдігі 1640 1900 болатын 11 мұнайлы горизонтқа бөлінген. ондағы шоғырлар биіктігі 40-310 м. шоғырлар қабатты, литолданған экрандалған. горизонттар терригенді жыныстардан құралған, коллекторлары кеуекті. бастапқы қабат қысымы 15,1-23,6 мпа, температурасы 42-51°с, тығыздығы 0,632 г/см3. мұнайға қаныққан қалыңдығы 2,2-25,6 м. газдың құрамы: метан 70,6-80,5%, этан 10,8-16,2%, пропан 4,7-8,1%, изобутан 0,7-1,9%, бутан 0,7-2,5%, пентан және одан жоғарғылары 0,19-0,85%, азот және сирек элементтер 0,74-1,61%, гелий 0,0079-0,03%, көмір қышқыл газ 0,2%.